stanford-oval/wikipedia huggingface dataset:
David Gonzalvez

| David Gonzalvez> Henkilötiedot |
| --- | --- |
Koko nimi:  David Gonzalvez
Syntynyt: 29. lokakuuta 1987 (ikä 36) Marietta, Georgia, Yhdysvallat
Kansalaisuus:   Yhdysvallat
Koripalloilija
Pelipaikka:  Takamies
Pituus:  193 cm
Paino:  93 kg
Nyk. joukkue:  Tampereen Pyrintö
Sarja:  Korisliiga
NBA-varaus:  ei varattu 2010
Pelaajaura
Yliopistojoukkueet
2006–2010:  Richmondin yliopisto
Seurajoukkueet
2010 2011 2011–2012 2012–2013 2013–2014 2014–2015 2015–2016 2016 2016–2017 2017–2018 2018–2020 2020–:  Nantes Basket Hermine Oberwart Gunners Den Bosch WBC Wels Den Bosch Namika Lahti Kouvot MHP Riesen Ludwigsburg BBC Bayreuth SC Rasta Vechta Kouvot Tampereen Pyrintö
David Gonzalvez (s. 29. lokakuuta 1987 Marietta, Georgia) on yhdysvaltalainen koripalloilija, pelipaikaltaan takamies. Hän on pelannut ammattilaisena muun muassa Saksan, Alankomaiden, Suomen ja Itävallan pääsarjoissa ja on voittanut Alankomaiden, Suomen ja Itävallan mestaruuden.
Elämä ja ura

Gonzalvez pelasi yliopistokoripalloa Richmondin yliopiston joukkueessa vuosina 2006–2010.
Yliopistouransa jälkeen Gonzalvez siirtyi ammattilaiseksi Eurooppaan. Hän aloitti ammattilaisuransa Ranskan toiseksi korkeimmalta sarjatasolta. Kevään 2011 hän pelasi Itävallan pääsarjajoukkue Oberwart Gunnersissa voittaen maan mestaruuden. Alankomaissa hän voitti Den Boschissa maan mestaruuden vuonna 2012 ja maan supercup-mestaruuden vuonna 2013. Hänet valittiin vuosina 2012 ja 2014 Alankomaiden pääsarjan tähdistöotteluun, ja vuonna 2012 hän oli sarjan riistokuningas.
Kaudeksi 2014–2015 Gonzalvez siirtyi Suomen pääsarjassa pelanneeseen Namika Lahteen. Seuraavan kauden hän edusti saman sarjan Kouvoja voittaen Suomen mestaruuden. Seuraavat kaksi kautta Gonzalvez pelasi Saksassa. Hän palasi Kouvoihin syksyllä 2018 ja pelasi seurassa seuraavat kaksi kautta. Kesäkuussa 2020 Gonzalvez siirtyi yhden kauden mittaisella sopimuksella Tampereen Pyrintöön. Siirron myötä hän pääsi asumaan samassa kaupungissa opiskelevan vaimonsa kanssa.
Saavutuksia

Alankomaiden mestaruus 2012
Suomen mestaruus 2016
SM-hopeaa 2019
Itävallan mestaruus 2011
Aiheesta muualla

David Gonzalvez basketball profile eurobasket.com (englanniksi)
Profiili RealGM (englanniksi)
Tampereen Pyrintö – Korisliiga 2021–2022
5 Pihlajamäki |
7 Leppänen |
9 L. Kilpinen |
10 Heinonen |
12 Gonzalvez |
14 Lehtonen |
16 Peltokangas |
Valmentaja Sopanen
Canon de 155 court Mle 1904 Tir Rapide Rimailho

Canon de 155 court Mle 1904 Tir Rapide Rimailho oli vuonna 1904 suunniteltu ranskalainen raskas haupitsi. Sen todettiin 1913 olevan niin hyvän, ettei esiteltyyn pidemmän kantaman raskaaseen 155 millimetin haupitsiin katsottu olevan tarvetta siirtyä. Kuitenkin Artois'n toisen taistelun jälkeen ranskalaiset arvioivat tilannettaan uudelleen, ja siirtyivät noin kymmenen kilometriä kantavaan raskaaseen haupitsiin, Canon de 155 C Mle 1915 St. Chamond:iin, mitä Suomeen yritettiin hankkia talvisotaan, mutta jotka saapuivat Suomeen vasta maaliskuussa 1940. Niitä hankittiin 24 Suomeen.  Ensimmäisen maailmansodan aikana ranskalaiset ryhtyivät hankkimaan edellistä kantavampia Canon de 155 C Mle 1917 Schneider:in. Näitäkin hankittiin Suomeen.
Vertailu

Ranskan tykistökomitea kokoontui 1874 tarkastellen Ranskan-Preussin sodan tuloksia, ja päätyi siihen, että Ranskaan tarvitaan raskas haupitsi, noin 140 mm:n - 160 mm:n. Tämän tuloksena kehitettiin 155 mm:n kaliiperi raskaille haupitseille. Ensimmäinen tämän tyypin kenttätykki kehitettiin 1877. Tulinopeus, ampumakulmat ja ammusten kantama kehittyivät haupitsityyppi haupitsityypiltä ensimmäisen maailmansodan loppupuolelle saakka.
| Haupitsi tai kanuuna | väljyys | putkipituus | kantama | kulmat | tulinopeus | massa | ammuksen massa | vuosi | muuta |  |
| --- | --- | --- | --- | --- | --- | --- | --- | --- | --- | --- |
| Canon de 155 L de Bange Mle 1877 | 155 | 27 (kanuuna) | 12,7 | -10°  +28° | 1 | 2530 | 40,0 | 1877 |  Suomessa 44 kappaletta 155 K/77 (nykymerkintätavalla 155 K 77) ja 4 kappaletta 155/27 BaMK |  |
| Obusier de 155 mm C modèle 1881 | 155 | 15,5 | 6,8 | -17°  +60° | 0,5 | 2155 | 43,7 | 1881 |  |  |
| Canon de 155 court Mle 1904 Tir Rapide Rimailho | 155 | 15,5 | 6,28 | -0°  +60° | 6 | 3200 | 41,0 - 43,0 | 1904 |  |  |
| 6 dm polevaja gaubitsa sistemy Schneidera | 152 | 12,5 | 7,7 - 8,0 |  |  | 2245-2400 |  | 1910 | Venäjällä Scheiderin lisenssillä valmistettu kuusituumainen |  |
| Canon de 155 C Mle 1915 Schneider | 155 | 15 |  | -0°  +42° |  | 3220 |  | 1915 |  |  |
| Canon de 155 C Mle 1915 St. Chamond | 155 | 17,8 | 6,9-9,0 | -5°  +40° | 3 | 3040 | 43,0 - 43,5 | 1915 |  |  |
| Canon de 155 C Mle 1917 Schneider | 155 | 15 | 10,3-11,0 |  | 3 | 3300 | 43,0 - 43,6 | 1917 |  |  |
Haupitsi on verrattain lyhytpiippuinen tykki. Tykinputken suhteellinen pituus ilmaistaan siten, että putken pituus jaetaan väljyydellä eli kaliiperilla, mikä on tykinputken sisähalkaisija. Vajaa 20 mm:ä väljien aseiden piippuihin viitataan sanalla piippu, ja sitä väljempiin tykeissä sanalla putki. Vajaa 20 mm:ä väljät aseet ovat usein konekiväärejä, eivät tykkejä nykymielessä. Kantama tarkoittaa ammuksen kantaamaa, tykkitulen ulottuvuutta kilometreissä. Kulmat tarkoittavat alakulmaa, sitä, miten alaviistoon tykillä voi ampua ja yläkulmaa, miten yläviistoon tykillä voi ampua. Tulinopeus tarkoittaa sitä, miten monta laukausta tykillä voidaan ampua minuutissa. Massa tarkoittaa koko tykin massaa. Ammuksen massa tarkoittaa tykistökranaatin massaa. Vuosi tarkoittaa tässä ranskalaista suunnitteluvuotta tai lisenssivuotta Venäjällä. Suomen puolustusvoimissa tykkejä ei ole merkitty eikä merkitä suunnitteluvuoden eikä valmistusvuoden mukaan, vaan sen vuoden mukaan, kun ne on otettu SUomen puolustusvoimien käyttöön.
Canon de 155 L de Bange Mle 1877 Miehikkälässä
Obusier de 155 mm C modèle 1881
Canon de 155 court Mle 1904 Tir Rapide Rimailho 1907 postikortissa
6 dm polevaja gaubitsa sistemy Schneidera entisessä Suomen Tykistömuseossa, nykyisessä Museo Militariassa Hämeenlinnassa
Artjärven kotiseutumuseon Canon de 155 C Mle 1915 St. Chamond Vuorenmäellä 2006
Canon de 155 C Mle 1917 Schneider Museo Militariassa Hämeenlinnassa
Museotykkejä

| Haupitsi | alatyyppi | museo tai näyttely | sijainti |
| --- | --- | --- | --- |
| Canon de 155 L de Bange Mle 1877 |  | Salpalinja-museo Miehikkälässä |  |
Obusier de 155 mm C modèle 1881: 
Canon de 155 court Mle 1904 Tir Rapide Rimailho: 
| 6 dm polevaja gaubitsa sistemy Schneidera |  | Museo Militaria Hämeenlinnassa |  |
Canon de 155 C Mle 1915 Schneider: 
| Canon de 155 C Mle 1915 St. Chamond |  | Artjärven kotiseutumuseo Vuorenmäellä   Museo Militaria Hämeenlinnassa   Salpalinja-museo Miehikkälässä |  |
| Canon de 155 C Mle 1917 Schneider |  | Museo Militaria Hämeenlinnassa   Raskas patteristo 1:n tykkipuisto Kurikassa |  |
David Sklenička

| David Sklenička> Henkilötiedot |
| --- | --- |
Syntynyt: 8. syyskuuta 1996 (ikä 28) Rakovník, Tšekki
Kansalaisuus:   Tšekki
Jääkiekkoilija
Lempinimi:  Sklenda, Terminaattori, Skeletor
Pelipaikka:  puolustaja
Maila:  vasen
Pituus:  183 cm
Paino:  93 kg
Seura
Seura:  Lausanne HC
Sarja:  National League
Pelinumero:  90
Pelaajaura
Pääsarjaura:  2015–
Aik. seurat:  HC Berounští Medvědi (Tšekki I) HC Plzeň (ČEL) HC Havlíčkův Brod (Tšekki I) Laval Rocket (AHL) Jokerit (KHL) Kärpät (SML) Brynäs IF (SHL) Barys Astana (KHL)
David Sklenička (s. 8. syyskuuta 1996 Rakovník, Tšekki) on tšekkiläinen jääkiekkopuolustaja. Hän pelaa Sveitsin pääsarjassa National League-joukkue Lausanne HC:ssa
Ura > Seuraura > Uran alku kotimaassa

Sklenička on HC Berounští Medvědin kasvatti. Hän siirtyi juniorina sittemmin HC Kladnoon, josta Sklenička palasi 17-vuotiaana kaudeksi 2013–2014 Berounští Medvědiin. Hän nousi seuran miesten joukkueeseen, joka pelasi Tšekin toiseksi korkeimmalla sarjatasolla 1. česká hokejová ligassa, jossa Skleničkan tulokaskausi toi 42 runkosarjaottelussa yhden syöttöpisteen sekä 18 karsintasarjan ottelussa yhden syöttöpisteen. Kaudeksi 2014–2015 hän siirtyi sarjatasoa ylemmäs Extraliga-joukkue HC Plzeňiin, jossa Sklenička pelasi kuusi runkosarja- ja kaksi playoff-ottelua ilman tehopisteitä. Hän teki Extraliga-debyyttinsä 11. helmikuuta 2015 HC Oceláři Třineciä vastaan. Sklenička sai ottelussa jääaikaa 11.23 minuuttia ja hän keräsi Plzeňin 4–6-tappioon päättyneestä ottelusta teholukeman –2. Sklenička pelasi suurimman osan kaudestaan lainalla 1. ligan HC Havlíčkův Brodissa. Iso osa hänen kaudestaan eteni myös Plzeňin A-nuorissa.
Varsinaisella Extraligan tulokaskaudellaan 2015–2016 Sklenička teki Plzeňissä 46 runkosarjaottelussa tehot 3+5=8 ja kymmenessä playoff-ottelussa kaksi syöttöpistettä. Hän teki ensimmäisen Extraliga-maalinsa runkosarjan seitsemännellä kierroksella 2. lokakuuta 2015 HC Kometa Brnoa vastaan. Sklenička voitti kauden päätteeksi pronssia. Kaudella 2017–2018 hän teki Extraligan yhden kauden piste-ennätyksensä tehoilla 3+11=14.
Ura > Seuraura > NHL-sopimus Montreal Canadiensiin

Toukokuussa 2018 NHL-varaamaton Sklenička teki kaksivuotisen tulokassopimuksen Montreal Canadiensin kanssa. Hänen kausipalkkansa NHL:n puolella on työehtosopimuksen mukainen tulokkaan maksimipalkka, 925 000 dollaria. Sklenička pelasi kauden 2018–2019 kokonaan AHL-joukkue Laval Rocketin vahvuudessa tehden tulokaskautensa aikana 68 runkosarjaottelussa tehot 3+6=9. Sklenička vietti joukkueen vahvuudessa myös alkukauden 2019–2020, kunnes Canadiens asetti hänet joulukuussa siirtolistalle. Koska mikään toinen NHL-seura ei napannut Skleničkaa vuorokauden kuluessa, Canadiens purki hänen sopimuksensa.
Ura > Seuraura > KHL-kaudet Jokereissa ja siirtyminen Kärppiin

Joulukuussa 2019 Sklenička siirtyi loppukauden 2019–2020 kattavalla sopimuksella KHL-joukkue Jokereihin. Hän pelasi siellä 25 runkosarjaottelua tehopistein 2+3=5 ja teholukemalla +8. Pudotuspeleissä Sklenička teki kuudessa ottelussa tehot 1+1=2 ja keräsi teholukeman +6. Huhtikuussa 2020 hän teki Jokereiden kanssa kaksivuotisen jatkosopimuksen. Kaudella 2020–2021 Sklenička oli kesken kauden NHL:ään siirtyneen Mikko Lehtosen jälkeen seitsemällä osumallaan joukkueen eniten maaleja tehnyt puolustaja. Joulukuussa 2021 hän teki Jokereiden kanssa kaksivuotisen jatkosopimuksen kevääseen 2024 saakka. Helmikuussa 2022 Jokerit purki Sklenickan sopimuksen joukkueen kauden päätyttyä ennenaikaisesti Venäjän ja Ukrainan sodan vuoksi. Hän siirtyi loppukauden kattavalla sopimuksella SM-liigajoukkue Oulun Kärppiin, jonne Skleničkan kanssa Jokereista siirtyivät myös päävalmentaja Lauri Marjamäki ja hyökkääjä Julius Junttila.
Ura > Seuraura > Siirtyminen Ruotsiin

Kaudeksi 2022–2023 Sklenička siirtyi kaksivuotisella sopimuksella Ruotsin SHL-liigan Brynäs IF:ään. Joukkueen apuvalmentajana toimii hänelle Jokereista tuttu Ari-Pekka Pajuluoma, minkä lisäksi Skleničkan kanssa Jokereissa pelanneet Hannes Björninen ja Niklas Friman siirtyivät Brynäsiin. Marraskuussa 2022 hänen sopimustaan seuran kanssa jatkettiin vuodella kevääseen 2025 saakka.
Ura > Takaisin KHL:ään

Heinäkuussa 2023 Skleniĉa siirtyi yksivuotisella sopimuksella KHL-joukkue Barys Astanaan.
Ura > Maajoukkueura

| Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Maa:   Tšekki> Miesten jääkiekko. |
| --- | --- | --- | --- |
|  Pronssia | Suomi 2022 | jääkiekko |  |
Sklenička edusti Tšekkiä Pekingin olympiakisoissa 2022. Hän pelasi myös MM-kilpailuissa vuosina 2018, 2019, 2021 ja 2022, joista viimeinen turnaus päättyi pronssiin. Yhteensä Sklenička on pelannut 81 A-maaottelua tehopistein 5+15=20. Hän teki A-maajoukkuedebyyttinsä Euro Hockey Challengessa 12. huhtikuuta 2017 Chomutovissa Norjaa vastaan. Sklenička merkittiin Tšekin nelospuolustajapariin Milan Douderan viereen. Ensimmäisen A-maajoukkuemaalinsa hän teki Sweden Hockey Gamesissa 26. huhtikuuta 2018 turnauksen isäntäjoukkue Ruotsia vastaan.
Sklenička pelasi myös alle 20-vuotiaiden MM-kilpailuissa vuonna 2016. Yhteensä hän on pelannut 30 nuorten maaottelua.
Byyri

Byyri on vuonna 2016 aloittanut suomalainen jalkapalloon erikoistunut kannattajakanava, jonka teksti-, video- ja audiosisällöt ovat kannattajien tekemiä. Byyri on uudenlainen futismedia, joka liikkuu blogien ja uutisten välimaastossa, keskittyen jalkapallokulttuuriin.  Verkkosivuston jutut käsittelevät niin kotimaisia, kuin myös ulkomaisia jalkapallosarjoja. Byyrillä on noin 30 000 seuraajaa sosiaalisen median kanavissaan.
Maaliskuussa 2019 Byyri ilmoitti mediayhteistyösopimuksesta Espanjan pääsarjan, LaLigan, kanssa.
Aiheesta muualla

Kotisivu
Dir (Pakistan)

| Dir |
| --- | --- |
 Dir
 Koordinaatit: 35°12′24″N, 71°52′36″E 
Valtio:   Pakistan
Provinssi:  Khyber Pakhtunkhwa
Piirikunta:  Ylä-Dir
Väkiluku (2017):  44 165
Infobox OKVirheellinen NIMI-arvo: 
Dir on kaupunki Pakistanin Khyber Pakhtunkhwan provinsissa. Historiallisesti se oli Dirin ruhtinaskunnan pääkaupunki. Vuonna 2017 Dirin asukasluku oli 44 165.
Maantiede

Dir sijaitsee Pakistanin Khyber Pakhtunkhwan provinsissa Ylä-Dirin piirikunnassa Dirjoen pohjoispuolella. Dirjoki on Panjkoran sivujoki. Lähialue on Dirin ja Panjkoran laaksoa. Laaksot ovat hedelmällisiä ja niillä viljellään esimerkiksi hedelmiä. Vuortenrinteiltä saadaan myös puuta. Malakandin kaupunki sijaitsee noin 110 kilometriä Diristä etelään.
Historia

Dirin perustajana pidetään Mulla Ilyasia eli Akhund Babaa, joka eli 1600-luvulla. Häntä pidetään myös Dirin ruhtinaskunnan hallitsijasuvun perustajana. Myös viereisten Swatin, Ambin ja Chitralin hallitsijat katsoivat polveutuvansa hänestä. Dir oli Dirin ruhtinaskunnan pääkaupunki vuoteen 1969 saakka, jolloin Dir, Chitral ja Swat liitettiin hallinnollisesti suoraan osaksi Länsi-Pakistania heinäkuussa 1969, mikä päätti ruhtinaskunnan tarinan.
Väestö

Dirin asukasluku oli Pakistanin vuoden 2017 väestönlaskennan mukaan 44 165. Paikalliset ovat pääasiallisesti Jusafzai-heimon paštuja.
Dirin hallitsijan linnoitus.
Carlo Matteucci

| Carlo Matteucci |
| --- | --- |

Henkilötiedot
Syntynyt: 20. kesäkuuta 1811  Forlì 
Koulutus ja ura
   
Carlo Matteucci (21. kesäkuuta 1811 Forli, Kirkkovaltio – 25. heinäkuuta 1868 Livorno, Italian kuningaskunta) oli italialainen fyysikko ja valtiomies.
Elämä ja ura

Matteucci opiskeli matematiikkaa Bolognan yliopistossa ja väitteli tohtoriksi vuonna 1829. Sen jälkeen hän meni kahdeksi vuodeksi ulkomaalaiseksi opiskelijaksi Pariisin École polytechniqueen. Vuonna 1831 hän palasi Forliin ja aloitti fysiikan kokeilut. Matteuccista tuli vuonna 1832 fysiikan professoriksi Bolognaan, 1838 Ravennaan ja 1840 Pisaan. Hänet nimitettiin vuonna 1860 senaattoriksi, 1862 opetusministeriksi Urbano Rattazzin hallituksessa ja hiukan myöhemmin Italian sähkölennätinlaitoksen päälliköksi. Vähän ennen kuolemaansa Matteucci siirtyi takaisin tieteelliselle alalle, professoriksi Firenzessä.
Matteucci tutki sähköoppia ja magnetismia, kuten induktiota, sähkölennättimiä ja sähkön virtausta eläinten ruumiissa. Hän löysi ensimmäisenä lepäävässä lihaksessa kulkevan sähkövirran ja tämän virran muuttumisen lihaksen toimiessa. Hän sai Royal Societyn Copley-mitalin, ja hänet valittiin Ranskan tiedeakatemian jäseneksi vuonna 1844. Hän julkaisi paljon englantilaisissa, ranskalaisissa ja italialaisissa tiedelehdissä.
Aiheesta muualla

Kuvia tai muita tiedostoja aiheesta Carlo Matteucci Wikimedia Commonsissa
Castle Howard

Castle Howard
Castle Howard on Englannin North Yorkshiressa sijaitseva, yksityisomistuksessa oleva suuri palatsimainen kartano, jota ympäröi laaja puistomainen puutarha. Kartanon päärakennus on tuttu suurelle yleisölle Evelyn Waughin romaanin Mennyt maailma kuvitteellisena Bridesheadin kartanona. Castle Howard on esittänyt Bridesheadia sekä romaanin elokuva- että tv-sovituksissa. Castle Howard on luokiteltu Grade I -luokan suojelukohteeksi.
Kartanon suunnittelivat noin vuosina 1698–1738 Charles Howard, Carlislen kolmas jaarli, ja arkkitehti Sir John Vanbrugh (1664–1726). Stephen Switzer (1682–1745) toimi mahdollisesti heidän neuvonantajanaan. Vanbrughin ja arkkitehti Nicholas Hawksmoorin suunnittelemien rakennusten monumentaalinen mittakaava ja maisemasuunnittelu tekevät Castle Howardista erinomaisen esimerkin tyylistä, jota Christopher Hussey on kuvannut englantilaisen maisema-arkkitehtuurin sankarikaudeksi. Kartanon puutarha on sekoitus geometrisia ja vapaampia muotoja.
Suunnittelu ja rakentaminen

Howardin suku hankki maa-alueen omistukseensa vuonna 1571. Tuolloin paikalla sijaitsi Henderskelfen linna sekä kylä. Charles Howard, Carlislen kolmas jaarli, halusi rakennuttaa alueelle kartanon, jota ympäröisi puutarha. Howard hylkäsi kuitenkin puutarha-arkkitehti George Londonin vuonna 1698 tekemän alustavan suunnitelman, johon kuului kanavia, puistokäytäviä ja pyöreitä nurmikenttiä. Vuonna 1699 Howard pyysi John Vanbrughilta uutta suunnitelmaa.  Arkkitehti vieraili paikalla samana vuonna ja jatkoi Castle Howardin suunnittelutöiden parissa aina kuolemaansa saakka vuonna 1726. Töitä jatkettiin Vanbrughin suunnitelmien pohjalta hänen kuolemansa jälkeen, todennäköisesti hänen avustajansa Nicholas Hawksmoorin (1661-1736) valvonnassa. Hawksmoor vastasi myös joidenkin puiston osien suunnittelusta.
Myöhemmin 1700-luvulla kartanon pohjoispuolelle rakennettiin suuri tekojärvi. Vuonna 1850 W. A. Nesfield (1793–1881) suunnitteli kokonaan uudelleen muotopuutarhan eteläisen istutusalueen sekä Atlas-suihkulähteen. Nesfield muokkasi myös eteläistä järveä. Nesfieldin istutukset osoittautuivat kuitenkin kalliiksi ylläpitää, ja yhdeksäs kreivitär korvasi ne 1890-luvun alussa nykyisellä ruohoterassilla ja pihlaja-aidoilla. Samaan aikaan eteläisen järven rantoja muokattiin luonnonmukaisemmiksi.
Bruttia Crispina

| Bruttia Crispina |
| --- | --- |
 keisarinna
 Bruttia Crispinan muotokuvapatsas
Rooman keisarinna
Valtakausi:  180–192

Syntynyt:  164
Kuollut:  193 Capri, Italia
Puoliso:  keisari Commodus
Bruttia Crispina (noin 164–193 jKr.) oli Rooman keisarinna vuosina 180–191 Rooman keisari Commoduksen puolisona. Crispinan kuolinvuosi on jokseenkin epäselvä, sillä eri lähteissä vuosiluku vaihtelee vuosien 183 ja 193 välillä.
Crispina syntyi noin vuonna 164 konsuli Gaius Bruttius Praesensin ja hänen vaimonsa perheeseen. Hänen elämänsä varhaisista vaiheisista ei ole juurikaan tietoa. Crispinan veljen tiedetään olleen nimeltään Lucius Brutius Quintius Crispinus.
Avioliitto

Crispina meni naimisiin tulevan keisari Commoduksen kanssa kesällä 178. Avioliitossa Crispinan yhtenä tehtävänä oli kehittää nuoren keisarin luonnetta, mutta myös hän itse oli turhamainen ja ylpeä eikä onnistunut parantamaan keisarin hankalaa luonnetta.
Commoduksen ja Crispinan liiton kunniaksi lyötiin kolikko, jonka toisella puolella on Crispinan profiilikuva ja toisella puolella julistus onnesta ja sovusta. Kolikon tekstejä voidaan jälkikäteen tarkasteltuna pitää ironisina, sillä keisari ei pitänyt vaimostaan. Keisarinna Crispinan kuvalla varustettiin muitakin kolikoita.
Avioliitosta ei syntynyt lapsia, vaikka Crispina mahdollisesti oli raskaana liiton aikana.
Kuolema

Keisari Commodus yritettiin salamurhata vuonna 182. Teko kuitenkin epäonnistui, ja salaliittoon osallistuneet, kuten Commoduksen sisar Lucilla, karkotettiin Caprin saarelle ja teloitettiin pian. Crispinan on epäilty liittyneen samaan salaliittoon, sillä myös hänet karkotettiin Caprille ja teloitettiin samoihin aikoihin. Toisin kuin salaliittoon kuuluneita, Crispinaa syytettiin kuitenkin aviorikoksesta.
Crispinan kuva roomalaisessa kolikossa.
Dystopia (Iced Earthin albumi)

| Dystopia Iced Earth |
| --- | --- | --- |

Studioalbumin tiedot
 Äänitetty : touko–kesäkuu 2011
 Studio : Morrison sound -studio
 Julkaistu: 17. lokakuuta 2011 (Eurooppa)  18. lokakuuta 2011 (USA)
 Tuottaja(t): Jim Morris ja Jon Schaffer
 Tyylilaji: heavy metal
 Kesto: 45.05
 Levy-yhtiö: Century Media
Listasijoitukset
  34.
Iced Earthin muut julkaisut
| The Crucible of Man 2008 | Dystopia 2011 | Plagues of Babylon 2014 |
Dystopia on Iced Earth -yhtyeen vuonna 2011 julkaisema studioalbumi. Albumi on ensimmäinen Iced Earthin albumi, jolla Stu Block laulaa.
Albumi debytoi Suomen virallisen listan sijalla 34.
Kappaleet

Dystopia – 5.49
Anthem – 4.54
Boiling Point – 2.46
Anguish of Youth – 4.41
U – 3.39
Dark City – 5.42
Equilibrium – 4.30
Days of Rage – 2.17
End of Innocence – 4.07
Tragedy And Triumph – 7.44
Kokoonpano

Jon Schaffer – kitara, akustinen kitara, taustalaulu, tuottaja
Stu Block – laulu
Troy Seele – kitara
Freddie Vidales – bassokitara, taustalaulu
Brent Smedley – rummut
Jim Morris – tuottaja, audiosuunnittelu, miksaaja, taustalaulu
Howard Helm – taustalaulu
Lindsay Vitola – taustalaulu] (kappaleessa "Anguish of Youth")
BJ Ramone – assistentti
Jason "Black Bart" Blackerby – assistentti
Nathan Perry – albumitaide ja -suunnittelu
Felipe Machado Franco – albumitaide ja -suunnittelu
Carsten Drescher – albumin layout
Arvostelut

About.com:
Allmusic:
Imperiumi: 10-/10
Kaaoszine: 6/10
Soundi:
Aiheesta muualla

Dystopia discogs.com -sivustolla
Albumi Dystopia (Iced Earthin albumi) Encyclopaedia Metallum -sivustolla (englanniksi)
Iced Earth
| --- | --- |
Studioalbumit:   Iced Earth  Night of the Stormrider  Burnt Offerings  The Dark Saga  Days of Purgatory  Something Wicked This Way Comes  Horror Show  Dark Genesis  Tribute to the Gods  The Glorious Burden  The Blessed and the Damned  Framing Armageddon  The Crucible of Man  Dystopia  Plagues of Babylon  Incorruptible  A Narrative Soundscape 
EP:t:   Enter the Realm  The Melancholy E.P.  The Reckoning  Overture of the Wicked  I Walk Among You 
Livealbumit:   Alive in Athens  Live in Ancient Kourion
Brutal Prog EP

| Brutal Prog EP Cause For Effect |
| --- | --- | --- |

EP-levyn tiedot
 Äänitetty : tammikuu 2018 Fusion Reactor 3
 Julkaistu: 13. huhtikuuta 2018
 Tyylilaji: fuusiojazz
 Kesto: 10.02
 Levy-yhtiö: omakustanne
Cause For Effectin muut julkaisut
| Progressive and Minimalist Recording 2010 | Brutal Prog EP 2018 |   |
Brutal Prog EP on suomalaisen Cause For Effectin EP, joka on julkaistiin 13. huhtikuuta 2018. Kappaleet on sävelletty vuosina 2014–2018.
Albumi oli metallimusiikkilehti Infernon ennakkokuuntelussa, joka sisälsi basisti-laulaja Tuomon kappalekohtaisen kommenttiraidan.
Kappaleet

Parasitic Verbalism – 00.59
Sonic Titanic – 00.44
3 KW – 0.41
Doubleconsultism – 0.42
Dynastic Carburetor – 0.45
Experiment in DDR – 1.11
Regular Customer – 0.42
Plectrum – 0.38
Introsaur – 0.38
Epigenetic Feast – 0.40
Aerodynamics of the Automotive Industry – 0.42
Annual Speech – 0.34
Problems of Infrastructure – 0.50
Cosmic Inflation – 0.37
Mike Sus – 0.38
Kokoonpano

Tuomo – basso, laulu
Ari – rummut
Castle Hill (Bronx)

Taloja Castle Hillin alueella.
Section 8 -asutusta Castle Hillissä.
Castle Hill on asuinalue New Yorkin Bronxin koillispuolella. Alueen asuntokanta koostuu pääosin vuokra-asunnoista.
Väestö

Castle Hillin väestöstä suuri osa on latinoja ja afroamerikkalaisia, mutta alueella on myös paljon aasialaisia sekä valkoihoisia. Valkoisten osuus väestöstä on kasvanut huomattavasti 2000-luvulla. Alueella on myös paljon maahanmuuttajia.
Rikollisuus

Castle Hill on kärsinyt huonosta maineesta ja alueella on ollut paljon rikollisuutta. 1990-luvulta lähtien rikollisuus on kuitenkin vähentynyt merkittävästi ja alue on rauhoittunut.